Publication: Magyar Közlöny
Issue: MK-2007-181 (Year: 2007, Number: 181)
Era: 2004-2010
Section: 
Paragraph Index: 136

a) A technikai csapat vizsgálata kiterjed: (i) annak értékelésére, hogy van-e összefüggés a kérdéses antivegetatív bevonatrendszer és azon káros hatások között, amelyeket vagy megfigyeltek a környezetben, illetve az emberi egészséggel összefüggésben – beleértve az érintett tengeri eredetû élelmiszerek fogyasztását, de nem korlátozódva arra –, vagy a 3. melléklet szerinti adatokon, illetve egyéb ismertté vált információkon alapuló ellenõrzött tanulmányokban állapítottak meg; (ii) annak értékelésére, hogy a javasolt ellenõrzési intézkedések és más, a technikai csapat által megvizsgálandó bármely egyéb ellenõrzési intézkedések milyen mértékben csökkentik a potenciális kockázatot; (iii) annak áttekintésére, hogy milyen információk állnak rendelkezésre az ellenõrzések technikai megvalósíthatóságára és a javaslat költséghatékonyságára vonatkozóan; (iv) annak áttekintésére, hogy milyen információk állnak rendelkezésre az ellenõrzések bevezetésébõl származó egyéb hatásokról az alábbiak vonatkozásában: – környezet (beleértve a tétlenség költségét és a levegõminõségre gyakorolt hatást, de nem korlátozódva ezekre); – a hajógyárak egészségügyi és biztonsági szempontjai (azaz a hajógyári dolgozókra gyakorolt hatás); – a nemzetközi hajózás és más kapcsolódó ágazatok költségei; és (v) annak áttekintésére, hogy milyen alkalmas alternatív megoldások állnak rendelkezésre, beleértve azok potenciális kockázatait is.

Source: https://magyarkozlony.hu/hivatalos-lapok/255e8ed4b011d8da0b2e2eaaaaae57adacc7f9e5/dokumentumok/485b147f8416e5925bc5e1caf490b360a1d89050/letoltes